O País Basco u Euskadi ye una Comunidat Autonoma d'Espanya situata en o norte d'a Peninsula Iberica, que muga a lo norte con o mar Cantabrico y Francia, a lo sud con A Riocha y Castiella y Leyón, a l'ueste con Cantabria y a l'este con a Comunidat Foral de Navarra; estando una d'as nacionalidatz historicas reconoixitas por a Constitución Espanyola. Se divide en os territorios historicos d'Alava, Guipuzcua y Vizcaya, tien una amplaria total de 7.234 km² y una población de 2.184.606 habitants (datos Eudel, chinero de 2011), con una densidat de población de 300,3 hab/km². A suya capital alministrativa ye Vitoria, en Alava, a on se i troban as seus d'o Parlamento y o Gubierno Basco.